Ulkomaat
Pommi olikin dildo
Torstai 17.1.2008 klo 11.07
Ruotsalaisen pommiryhmän purkamasta paketista ei löytynytkään pommia, vaan käynnissä oleva hieromasauva.
Göteborgilaisessa parkkihallissa paikkoja putsaamassa ollut kiinteistönhoitaja hälytti poliisin paikalle löydettyään epäilyttävän, surisevan ja liikkuvan paketin.
Poliisin mukaan paketti oli niin epäilyttävä, että paikalle kutsuttiin pommiryhmä. Eristettyään parkkihallin, pommiyksikkö avasi paketin ja löysi sen sisältä hieromasauvan.
Dildo ei enää värissyt, koska sen patterit olivat kuluneet loppuun. Tiedossa ei ole, kuka oli unohtanut seksilelunsa parkkihalliin.